
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Eiropas Savienības kohēzijas politikas programmas 2021.–2027. gadam 1.1.2. specifiskā atbalsta mērķa "Prasmju attīstīšana viedās specializācijas,  industriālās pārejas un uzņēmējdarbības veicināšanai" 1.1.2.1. pasākuma "RIS3 industriālās prasmes" īstenošanas noteikumi" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumi "Eiropas Savienības kohēzijas politikas programmas 2021.–2027. gadam 1.1.2. specifiskā atbalsta mērķa “Prasmju attīstīšana viedās specializācijas,  industriālās pārejas un uzņēmējdarbības veicināšanai” 1.1.2.1. pasākuma "RIS3 industriālās prasmes" īstenošanas noteikumi" (turpmāk – noteikumu projekts) ir izstrādāti pēc Izglītības un zinātnes ministrijas  iniciatīvas un saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu.
1.2. Mērķis
Mērķa apraksts
Noteikumu mērķis ir noteikt ERAF 1.1.2. specifiskā atbalsta mērķa “Prasmju attīstīšana viedās specializācijas,  industriālās pārejas un uzņēmējdarbības veicināšanai” 1.1.2.1.pasākuma “RIS3 industriālās prasmes" īstenošanas nosacījumus, lai īstenotu ES struktūrfondu līdzfinansēta projekta kiberdrošības zināšanu kapacitātes, akadēmiskās un pētniecības izcilības Latvijā stiprināšanai un augsta līmeņa digitālo prasmju īpatsvara pieaugumam valsts drošības stiprināšanai, pētniecības attīstībai un uzņēmējdarbības veicināšanai kiberdrošības jomā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
2024. gada 1. septembrī ir stājies spēkā Nacionālās kiberdrošības likums, kas tostarp nosaka Nacionālā kiberdrošības centra un kiberincidentu novēršanas institūciju uzdevumus, kā arī likuma subjektu[1] kiberdrošības pārvaldības kompetences, minimālās kiberdrošības prasības un nepieciešamo rīcību kiberincidentu gadījumos. Saskaņā ar Latvijas Universitātes Matemātikas un informātikas institūta struktūrvienības Informācijas tehnoloģiju drošības incidentu novēršanas institūcijas CERT.LV (turpmāk – CERT.LV) aplēsēm Latvijā kopumā ir apmēram 1500 Nacionālās kiberdrošības likuma subjektu, kuriem jānodrošina kiberdrošības pārvaldnieks, no tiem aptuveni ceturtdaļai būtu nepieciešamas padziļinātas prasmes. Savukārt, CERT.LV ziņojumā “2024.gads Latvijas kibertelpā”[2] ir norādīts, ka Latvijas kibertelpā 2024.gadā ir bijis ne tikai līdz šim augstākais apdraudējumu līmenis, bet arī augsta kibernoturība ko ir sekmējuši gan tehnoloģiskie risinājumi, gan pieaugoša izpratne un zināšanas par kiberhigiēnu un kiberdrošību.
Kiberdrošības specializācija profesionālajā vidējā izglītībā pieejama Saldus tehnikuma programmā “Kiberdrošības tehniķis” un profesionālās tālākizglītības centra “Eiropas Tālmācības centrs” profesionālās tālākizglītības programmā “Kiberdrošības tehniķis”, augstākajā izglītībā pieejama bakalaura līmenī Vidzemes Augstskolas (turpmāk – ViA) “Informācijas tehnoloģiju” programmā un maģistra līmenī Latvijas Universitātes[3] (turpmāk – LU) programmā “Kiberdrošības pārvaldība” un ViA un Rīgas Tehniskās universitātes (turpmāk – RTU) maģistra programmās “Kiberdrošības inženierija” un kiberdrošības pamatprasmes atsevišķu studiju kursu un neformālās izglītības  veidā ir iespējams apgūt arī Eiropas Savienības (turpmāk – ES) fondu līdzfinansēto atbalsta pasākumu pieaugušo mācībām ietvaros, piemēram, ESF+ 4.2.4.2.pasākumā “Pieaugušo individuālajās vajadzībās balstīta pieaugušo izglītība” un 4.2.4.1.pasākuma "Atbalsts nozaru vajadzībās balstītai pieaugušo izglītībai".
Pēdējo piecu gadu laikā LU un RTU kopā ir nodrošinājušas 85% Latvijas valsts augstskolu sagatavoto Informācijas un komunikācijas tehnoloģijas (turpmāk –  IKT) speciālistu un veikušas 76% no pētnieciskā darba informācijas un komunikāciju tehnoloģijām atbilstošajās zinātņu nozarēs. Abām  zinātnes universitātēm ir īpaša loma pētniecības, studiju un inovāciju procesu veicināšanā, sadarbības platformu attīstīšanā ar nozari un starptautiskās zinātniskās izcilības veicināšanā un ir unikālas kompetences IKT un ar kiberdrošību saistītās jomās. LU Matemātikas un informātikas institūts (turpmāk – LU MII) struktūrvienība CERT.LV ir Latvijas kiberincidentu novēršanas institūcija, kā arī ir Aizsardzības ministrijas sadarbības partneris Nacionālā kiberdrošības centra funkciju īstenošanā.



[1] Likuma subjekti – būtisko pakalpojumu sniedzēji, svarīgo pakalpojumu sniedzēji un informācijas un komunikācijas tehnoloģiju kritiskās infrastruktūras īpašnieki un tiesiskie valdītāji.

[2] https://cert.lv/lv/2025/01/2024-gads-latvijas-kibertelpa

[3] Iepriekš – Banku augstskolas.
 
Problēmas un risinājumi
Problēmas apraksts
Pieaugošā mākslīgā intelekta (turpmāk – MI) tehnoloģiju izmantošana, lietu interneta attīstības un ģeopolitisku risku kontekstā, drošība digitālajā telpā iezīmējas kā Latvijas īstermiņa un vidēja termiņa stratēģiska prioritāte, tāpēc Latvijā ir nepieciešams kāpināt speciālistu skaitu ar padziļinātām prasmēm MI un kiberdrošības izaicinājumu risināšanā. Pašlaik vairums kiberdrošības speciālistu gan Latvijā, gan visā ES kiberdrošības jomā nonāk galvenokārt, integrējot kiberdrošības pienākumus esošā amatā, nevis tiek sagatavoti mērķtiecīgi darbam tieši kiberdrošības jomā[1].
CERT.LV ziņojumā “2024.gads Latvijas kibertelpā” tiek arī norādīts, ka 2025.gadā kiberincidentu daudzveidība un intensitāte var tikai pieaugt un tie var kļūt tikai mērķtiecīgāki, un MI kļūs par nozīmīgu faktoru gan kiberuzbrukumos, gan kiberaizsardzībā. Savukārt, Eiropas Komisijas 2019.gada ziņojumā par Latviju[2] uzsvērts, ka nepieciešams pilnveidot MVU prasmes RIS3 jomās ar mērķi palielināt produktivitāti. Eiropas Komisijas 2020.gada ziņojumā[3] par Latviju norādīts, ka Latvijas galvenās problēmas joprojām ir prasmju trūkums un mazās pētniecības un rūpniecības iekšējās saiknes.
2022.gada aplēses liecina, ka ES trūkst gandrīz apmēram 883 tūkstoši kiberdrošības ekspertu, attiecīgi Latvijā gan pēc populācijas, gan IKP kā proporcijas no ES-27 kopējā apjoma, kiberdrošības speciālistu iztrūkums būtu ap 3530 speciālistu proporcionāli iedzīvotāju skaitam Latvijā (0.4%), savukārt proporcionāli IKP (0.2%) – ap 1785 speciālistu.  
Arī Nacionālās kiberdrošības likums, ne tikai digitālās telpas attīstības izaicinājumi pieprasa arī augsta līmeņa specializētu kiberdrošības speciālistu sagatavošanu, ko Latvijas esošais izglītības piedāvājums nodrošina nepilnīgi. Tāpat īpaši svarīga ir MI potenciāla pilnvērtīga izmantošana kiberdrošības izaicinājumu risināšanā. Augstāka līmeņa kiberdrošības speciālistu sagatavošanai nepieciešams pētniecībā balstīts studiju saturs, savukārt Latvijā trūkst starptautiska līmeņa kiberdrošības pētnieku, kas varētu radīt šāda līmeņa pētniecībā balstītu studiju saturu un attīstīt pētniecību, kas balstītos Latvijas vajadzību risinājumos un veidotu noteiktu zināšanu bāzi Latvijas digitālās telpas aizsardzībai. Šie izaicinājumi būtu pārvarami, mērķtiecīgi stiprinot un kopīgu uzdevumi risināšanai apvienojot pašreizējo IKT augstākās izglītības un pētniecības nozīmīgāko spēlētāju – LU un RTU resursus, lai izveidotu un īstenotu augsta līmeņa specializētu maģistra studiju programmu, publisko iestāžu, organizāciju un uzņēmumu nodarbinātajiem piedāvātu apgūt specializētas zināšanas kiberdrošībā un attīstītu zināšanu un pētniecības bāzi kiberrisku pārvarēšanā un kiberincidentu risināšanā.


[1] 2024.g. Eirobarometra aptaujas dati. Skat. Country Factsheets -> Cyberskills - Kiberprasmes
https://europa.eu/eurobarometer/surveys/detail/3176

[2] https://ieej.lv/Ptwu7

[3] https://ieej.lv/rwpCf
Risinājuma apraksts
Eiropas Savienības kohēzijas politikas programmā 2021.–2027.gadam noteikts, ka 1.1.2. specifiskā atbalsta mērķa “Prasmju attīstīšana viedās specializācijas,  industriālās pārejas un uzņēmējdarbības veicināšanai” (turpmāk – 1.1.2.specifiskais atbalsta mērķis) ietvaros risināmi augsta līmeņa prasmju izaicinājumi, kas  norādīti Eiropas Savienības  Padomes rekomendācijās (2019)[1], iesakot Latvijai ar ieguldījumiem saistītajā ekonomikas politikā galveno uzmanību veltīt inovācijai un atbilstoša prasmju piedāvājuma nodrošināšanai.
Ņemot vērā augsta līmeņa prasmju nozīmību Latvijas attīstībā, 1.1.2. specifiskā atbalsta mērķa 1.1.2.1. pasākuma "RIS3 industriālās prasmes" (turpmāk – 1.1.2.1.pasākums) investīcijas grantu veidā ir paredzētas industrijas nākotnes darbaspēka nodrošināšanai RIS3 jomās, mērķtiecīgi ieguldot cilvēkkapitālā, stiprinot ekselenci informācijas un komunikācijas tehnoloģiju jomā, lai attīstītu MI un kiberdrošības jomām nepieciešamās prasmes augstskolu un zinātnisko institūciju personālam, publisko iestāžu, organizāciju un saimnieciskās darbības veicēju nodarbinātajiem, lai veicinātu augstāko līmeņu digitālo prasmju īpatsvara pieaugumu drošības stiprināšanai, pētniecības attīstībai un uzņēmējdarbības veicināšanai.
Lai rastu risinājumu iepriekš norādītājām problēmām un izaicinājumiem, noteikumu projektā ir noteikts 1.1.2.1. pasākuma mērķis - stiprināt kiberdrošības zināšanu kapacitāti, akadēmiskās un pētniecības izcilību Latvijā, lai veicinātu augsta līmeņa digitālo prasmju īpatsvara pieaugumu valsts drošības stiprināšanai, pētniecības attīstībai un uzņēmējdarbības veicināšanai kiberdrošības jomā.
1.1.2.1. pasākumu paredzēts īstenot ierobežotas projektu iesniegumu atlases veidā, paredzot viena projekta iesnieguma apstiprināšanu, kuru sadarbībā īsteno divas Latvijas zinātnes universitātes – LU un RTU. LU ir paredzēta kā projekta iesniedzējs un finansējuma saņēmējs, tās sadarbības partneris – RTU, ņemot vērā ka pēdējo piecu gadu laikā LU un RTU kopā ir nodrošinājušas 85% Latvijas valsts augstskolu sagatavoto IKT speciālistu un veikušas 76% no pētnieciskā darba informācijas un IKT atbilstošajās zinātņu nozarēs un ņemot vērā, ka abām  zinātnes universitātēm ir īpaša loma pētniecības, studiju un inovāciju procesu veicināšanā, sadarbības platformu attīstīšanā ar nozari un starptautiskās zinātniskās izcilības veicināšanā un ir unikālas kompetences IKT un ar kiberdrošību saistītās jomās, jo LU MII struktūrvienība CERT.LV ir Latvijas kiberincidentu novēršanas institūcija, kā arī ir Aizsardzības ministrijas sadarbības partneris Nacionālā kiberdrošības centra funkciju īstenošanā.
1.1.2.1.pasākuma mērķa grupa ir augstākās izglītības un zinātnes institūcijas, akadēmiskais personāls, studējošie, publiskajās iestādēs un organizācijās un uzņēmumos nodarbinātie kiberdrošības un MI tehnoloģiju jomā. 
Pasākuma ietvaros apstiprināto projektu īsteno saskaņā ar noslēgto vienošanos par projekta īstenošanu, bet ne ilgāk kā līdz 2029. gada 30. novembrim.
1.1.2.1.pasākuma projekta ietvaros abas zinātnes universitātes sadarbojas, izstrādājot, aprobējot un īstenojot kopīgo maģistra studiju programmu ar specializāciju kiberdrošības un MI tehnoloģiju izmantošanā saskaņā ar Augstskolu likuma 55.1 panta nosacījumiem. Balstoties šīs studiju programmas saturā, tiks veidots un nodrošināts augsta līmeņa prasmju apguves un profesionālās pilnveides mācību piedāvājums publisko iestāžu un organizāciju un uzņēmumu nodarbinātajiem kiberdrošības un MI tehnoloģiju izmantošanas jomā. Līdztekus kopīgās maģistra studiju programmas attīstīšanai abas zinātnes universitātes projektā nodrošina šādu uzdevumu izpildi:
 1) akadēmiskā personāla kompetences paaugstināšanu, nodrošinot saviem pasniedzējiem iespējas pilnveidot zināšanas IKT nozares izcilības centros, t.sk. jo īpaši tādos, kuri ir saistīti ar kiberdrošības, kiberrisku vadības un MI tehnoloģiju izmantošanu, lai nodrošinātu specializētās maģistra studiju programmas satura izstrādi un īstenošanu;
2) nodrošināt akadēmiskās un pētniecības izcilības attīstību savā augstskolā, izveidojot katra augstskolā divas profesūras tenūras amata vietas kiberdrošības un MI tehnoloģiju izmantošanas jomā un nodrošinot atklātā procedūrā atlasīto tenūras profesoru un viņu zinātnisko grupu darbību savā augstskolā gan projekta īstenošanas laikā gan visā projekta dzīves ciklā, lai nodrošinātu abu zinātnes universitāšu akadēmisko un pētniecības rādītāju pieaugumu atbilstošās pētniecības jomās un ieguldījumu zināšanu apjoma palielināšanā;
3) attīstīt akadēmisko un pētniecisko kapacitāti kiberdrošības un mākslīgā intelekta tehnoloģiju izmantošanas jomā attiecīgajā zinātnes universitātē ilgtermiņā, katram tenūras profesoram piesaistīt vismaz trīs doktorantus, kas specializējas šajās jomās un nodrošināt to iesaisti projekta darbībās, paredzot, ka projektā var tikt iesaistīti abās zinātnes universitātēs esošie doktoranti, kuri sadarbojas ar projektā iesaistīto tenūrprofesoru gan akadēmiskajā darbā gan pētniecības projektos t.i. kļūst par tenūrprofesora zinātniskās grupas dalībniekiem;
4) izveidot zinātnes universitāšu un publisko iestāžu, organizāciju un saimnieciskās darbības veicēju efektīvas sadarbības platformu būtiskāko kiberrisku un kiberapdraudējumu apzināšanai, to risināšanai nepieciešamo cilvēkresursu prasmju apzināšanai un uzlabošanai valsts izglītības sistēmas ietvaros, pētnieciskās kapacitātes attīstībai ar mērķi iegūt vairāk zināšanu un labāku izpratni, tostarp kopīgas pētniecības un izstrādes plānošanai un īstenošanai un pētniecības rezultātu izplatīšanai bez ekskluzivitātes un diskriminēšanas, tai skaitā izmantojot mācīšanu, brīvas piekļuves datubāzes, atklātas publikācijas vai atklātā pirmkoda programmatūru;
5) izstrādāt profesionālās kvalifikācijas prasības atbilstošas profesionālās kvalifikācijas iegūšanai;
6) izveidot studiju un pētniecības procesam atbilstošu mācību un testēšanas vidi un informācijas un komunikāciju tehnoloģiju infrastruktūru kiberdrošības un mākslīgā intelekta tehnoloģiju izmantošanas jomā un nodrošināt tās uzturēšanu;
7)  nodrošināt atbilstoša mācību piedāvājuma īstenošanu kiberdrošības un MI tehnoloģiju izmantošanas jomā publisko iestāžu, organizāciju un uzņēmumu nodarbinātajiem kompetenču paaugstināšanai kiberdrošības un mākslīgā intelekta tehnoloģiju izmantošanas jomā, tai skaitā nodrošinot šo nodarbināto zināšanu, kompetenču un prasmju novērtēšanu, iegūto rezultātu analīzi,  un konsultēšanu piemērotāko mācību izvēlei;
8) nodrošināt atbilstoša satura informācijas izplatīšanas un mērķkomunikācijas pasākumus specializētās kopīgās maģistra studiju programmas reflektantu piesaistei, organizāciju un uzņēmumu nodarbināto piesaistei studiju kursu, studiju moduļu un profesionālās pilnveides izglītības programmu piedāvājuma īstenošanai, pētniecības un zināšanu pārneses rezultātu izplatīšanai un zināšanu uzkrāšanai un apmaiņai par kiberdrošības un mākslīgā intelekta tehnoloģiju izmantošanu.

1.1.2.1. pasākuma projekta ietvaros līdz 2029. gada 31. decembrim ir sasniedzami šādi uzraudzības rādītāji:
1) Investīciju rezultāta rādītāji attiecībā uz mazo un vidējo uzņēmumu nodarbināto iesaisti mācībās, kas saistītas ar augsta līmeņa kiberdrošības un MI tehnoloģiju prasmju apguvi un kas pēc savas būtības atbilst viedās specializācijas prasmēm IKT jomā, un to vērtības:
 - mazo un vidējo saimnieciskās darbības veicēju nodarbināto dalībnieku skaits, kuri pabeidz mācības prasmju attīstīšanai gudras specializācijas, rūpniecības pārejas un uzņēmējdarbības jomā – 390 personas;
- mazie un vidējie saimnieciskās darbības veicēji, kas investē prasmēs pārdomātai specializācijai, industriālajai pārejai un uzņēmējdarbības veicināšanai – 130;
 - publisko atbalstu papildinošās privātās investīcijas (tai skaitā: granti, finanšu instrumenti) – 522 495 euro;
2) nacionālie rādītāji, kuru sasniegšana liecinās par veiktās ES fondu investīcijas tūlītēju atdevi un vidēja termiņa un ilgtermiņa ietekmi uz akadēmisko un pētniecības kapacitāti, izcilību un cilvēkresursu attīstību kiberdrošības un MI tehnoloģiju jomā:
 - izveidota, licencēta un akreditēta viena maģistra studiju programma ar specializāciju kiberdrošības un mākslīgā intelekta tehnoloģiju izmantošanā;
 - unikālo personu skaits, kuras līdz 2029.gada 30.novembrim ir ieguvušas maģistra grādu šo noteikumu 7.2.1.apakšpunktā minētajā maģistra studiju programmā – 40 personas;
 - akadēmiskais personāls, kas ir pilnveidojis kompetences un kvalifikāciju kiberdrošības un mākslīgā intelekta tehnoloģiju jomā – vismaz 12 personas;
- profesūras tenūras amata vietas kiberdrošības un mākslīgā intelekta jomā, kuru darbību zinātnes universitātes nodrošina vismaz sešus gadus no izveidošanas dienas - 4; 
- tenūras profesoriem piesaistīto doktorantu skaits – 12 doktoranti;
 - izstrādātas profesionālās kvalifikācijas prasības atbilstošas profesionālās kvalifikācijas iegūšanai kiberdrošības un mākslīgā intelekta tehnoloģiju jomā vienai profesijai.

Attiecībā uz rādītājiem par personu iesaisti pasākuma ietvaros izveidotajā mācību piedāvājumā pasākuma īstenošanai ir noteikti divu veidu rādītāji: 1) programmas līmeņa kopīgais rezultāta rādītājs, kura mērķis ir īpaši uzskaitīt tos saimnieciskās darbības veicēju nodarbinātos, kuri piedalās profesionālās pilnveides un kompetenču attīstības mācībās ( noteikumu 7.1.1.apakšpunkts)  un nacionālais rādītājs par unikālajām personām, kas līdz 2029.gada 30.novembrim ir ieguvušas maģistra grādu, apgūstot pilnu pasākuma ietvaros izveidoto maģistra studiju programmu (noteikumu 7.2.2.apakšpunkts). Uzņemšanai maģistra studiju programmā nav nekādu nosacījumu par nodarbinātības statusu, bet ir prasība pēc atbilstošas iepriekšējās izglītības. Nodarbinātības statusam kiberdrošības jomā ir nozīme tikai dalībai profesionālās pilnveides un kompetenču attīstības mācībās, jo kā jau izriet no pašas darbības nosaukuma “profesionālā pilnveide” ir saistīta ar konkrētu profesiju, kurā pilnveidojas. Mazo un vidējo saimnieciskās darbības veicēju nodarbinātie šī pasākuma ietvaros ir īpašā mērķa grupa, tādēļ noteikumu 7.1.1.apakšpunktā minētais rādītājs tiek attiecināts tieši uz viņiem.
Finansējuma saņēmēja informāciju par projekta ietvaros sasniegtajiem nacionālajiem rādītājiem sadarbības iestāde  pieņem zināšanai, un tai nav pienākums šo informāciju pārbaudīt un pārliecināties par datu atbilstību, kā arī atbildību par sniegto informāciju uzņemas finansējuma saņēmējs.  Informāciju  par nacionālo radītāju sasniegšanas progresu finansējuma saņēmējs iesniedz Izglītības un zinātnes ministrijai pēc tās pieprasījuma nozares attīstības vajadzībām, t.sk. Cilvēkkapitāla attīstības padomes informēšanai par 1.1.2.1.pasākuma projekta ietvaros sasniegtajiem rezultātiem. 
Pasākumam atbilstošā RIS3 joma ir “Informācijas un komunikācijas tehnoloģijas”, attiecīgi projekta ietvaros KPVIS tiks uzkrāti dati par publisko pētniecības un attīstības finansējumu šajā jomā, iekšējo pētniecības un attīstības personālu, piesaistīto ārvalstu finansējumu un zinātniskajām publikācijām Web of Science un SCOPUS. 
1.1.2.1.pasākuma īstenošanai plānotais kopējais attiecināmais finansējums ir 8 736 200 euro, ko veido Eiropas Reģionālās attīstības fonda finansējums 7 425 770 euro un valsts budžeta līdzfinansējums 1 310 430 euro. Pasākuma ietvaros maksimālā publiskā finansējuma intensitāte no projekta kopējā attiecināmā finansējuma ir 100 %, ko veido 85 % Eiropas Reģionālās attīstības fonda finansējums un 15 % valsts budžeta finansējums. 
Noteikumu projektā tiek noteikts, ka nacionālā līdzfinansējuma daļa 1.1.2.1. pasākuma īstenošanai nodrošināma no valsts budžeta līdzekļiem, ievērojot to, ka projekta iesniedzējs un finansējuma saņēmējs un sadarbības partneris, īstenojot 1.1.2.1. pasākuma projektu un tajā plānotās darbības, veiks valstiski nozīmīgu funkciju.

1.1.2.1. pasākuma ieviešanas nosacījumi paredz, ka projekta iesniedzējs sagatavo projekta iesniegumu atbilstoši projektu iesniegumu atlases nolikumā noteiktajām prasībām un iesniedz to sadarbības iestādē - Centrālajā finanšu un līgumu aģentūrā, izmantojot Kohēzijas politikas fondu vadības informācijas sistēmas elektronisko vidi, projekta iesniegumam pievienojot: 
1) ar sadarbības partneri parakstītu nodomu protokolu par sadarbību projektā;
2) projekta iesniedzēja un sadarbības partnera akadēmiskā personāla profesionālās kompetences un kvalifikācijas pilnveides plānu;
3) profesūras tenūras amata vietu kiberdrošības un mākslīgā intelekta tehnoloģiju jomā izveides plānu abās zinātnes universitātēs;
4) ar Izglītības un zinātnes ministriju saskaņotu finansējuma saņēmēja un sadarbības partnera kopīgās maģistra studiju programmas izstrādes, licencēšanas, akreditācijas un īstenošanas plānu;
5) projekta izmaksu un ieguvumu analīzi, ņemot vērā to, ka saskaņā ar Ministru kabineta 2023.gada 13.jūlija protokollēmumu visiem projektiem, kuru vērtība pārsniedz 1 miljonu EUR un kuri tiek atlasīti ierobežotā projektu iesniegumu atlasē, ir veicama projekta izmaksu un ieguvumu analīze. 
Saskaņā ar Eiropas Savienības fondu 2021.-2027. gada plānošanas perioda vadības likumā noteikto, sadarbības iestāde pieņem lēmumu par projekta iesnieguma apstiprināšanu, apstiprināšanu ar nosacījumu vai noraidīšanu, pamatojoties uz projektu iesniegumu vērtēšanas komisijas, kuras sastāvā ir sadarbības iestādes pārstāvis, vismaz viens pārstāvis no atbildīgās iestādes, kuras pārziņā ir attiecīgais specifiskā atbalsta mērķis, un attiecīgās nozares ministrijas pārstāvis (ja attiecināms), sniegto atzinumu.

1.1.2.1. pasākuma ietvaros ir atbalstāmas šādas darbības:
1)  specializētas kopīgās maģistra studiju programmas izstrāde, tai skaitā moduļu satura lietošanas tiesību iegāde (ja attiecināms), aprobācija, akreditācija un īstenošana kiberdrošības un mākslīgā intelekta tehnoloģiju izmantošanas jomā;
2) akadēmiskā personāla profesionālās kompetences pilnveide kiberdrošības un mākslīgā intelekta tehnoloģiju izmantošanas jomā; 
3) profesūras tenūras amata vietu kiberdrošības un mākslīgā intelekta tehnoloģiju izmantošanas jomā izveide un darbības nodrošināšana projekta iesniedzēja un sadarbības partnera zinātnes universitātē, tai skaitā, nodrošinot tenūras profesora zinātniskās grupas izveidi un darbību, lai nodrošinātu, ka piesaistītie tenūras profesori veido tematiski organizētus akadēmiskās un pētniecības izcilības klāsterus savās zinātnes universitātēs un var nodrošināt gan akadēmiskā un pētniecības personāla skaita pieaugumu un atjaunināšanos;
4) zinātnes universitāšu un publisko iestāžu, organizāciju un saimnieciskās darbības veicēju efektīvas sadarbības platformas izveide būtiskāko kiberrisku un kiberapdraudējumu apzināšanai, to risināšanai nepieciešamo cilvēkresursu prasmju apzināšanai un uzlabošanai valsts izglītības sistēmas ietvaros, pētnieciskās kapacitātes attīstībai ar mērķi iegūt vairāk zināšanu un labāku izpratni, tostarp kopīgas pētniecības un izstrādes plānošanai un īstenošanai un pētniecības rezultātu izplatīšanai bez ekskluzivitātes un diskriminēšanas, tai skaitā izmantojot mācīšanu, brīvas piekļuves datubāzes, atklātas publikācijas vai atklātā pirmkoda programmatūru;
5) profesionālās kvalifikācijas prasību izstrāde un pilnveidošana, lai nodrošinātu arī studiju programmas attīstību profesionālā maģistra grāda iegūšanai kiberdrošības un mākslīgā intelekta tehnoloģiju izmantošanas jomā; 
6) studiju un pētniecības procesam atbilstošās mācību un testēšanas vides un IKT infrastruktūras izveide un uzturēšana kiberdrošības un mākslīgā intelekta tehnoloģiju izmantošanas jomā;
7) publisko iestāžu, organizāciju un saimnieciskās darbības veicēju nodarbināto zināšanu, kompetenču un prasmju novērtēšana, iegūto rezultātu analīze un konsultēšana piemērotāko mācību izvēlei;
8) studiju kursu, studiju moduļu un profesionālās pilnveides izglītības programmu apguve publisko iestāžu, organizāciju un uzņēmumu nodarbinātajiem, nodrošinot iespēju apgūt darba tirgus prasībām atbilstošas profesionālās zināšanas un prasmes kiberdrošības un mākslīgā intelekta tehnoloģiju izmantošanas jomā;
8) informācijas izplatīšanas un mērķkomunikācijas pasākumi specializētās kopīgās maģistra studiju programmas reflektantu piesaistei, organizāciju un uzņēmumu nodarbināto piesaistei studiju kursu, studiju moduļu un profesionālās pilnveides izglītības programmu piedāvājuma īstenošanai, pētniecības un zināšanu pārneses rezultātu izplatīšanai un zināšanu uzkrāšanai un apmaiņai par kiberdrošības un mākslīgā intelekta tehnoloģiju izmantošanu;
9) komunikācijas un vizuālās identitātes prasību nodrošināšanas pasākumi par projekta īstenošanu;
10) atbalsts horizontālā principa “Vienlīdzība, iekļaušana, nediskriminācija un pamattiesību ievērošana” darbību nodrošināšanai nepieciešamo pakalpojuma nodrošinājumam mērķa grupas personai ar invaliditāti  projekta atbalstāmo darbību ietvaros;
11) projekta izmaksu un ieguvumu analīzes veikšana;
12) projekta vadības un īstenošanas nodrošināšana.

1.1.2.1. pasākuma attiecināmās izmaksas un to robežlielumi
1.1.2.1.pasākuma  attiecināmās izmaksas veido projekta tiešās attiecināmās personāla izmaksas, kas ir tieši saistītas ar projekta darbību īstenošanu un nepieciešamas projekta rezultātu sasniegšanai, un šī saistība ir skaidri saprotama un pierādāma, un pārejās projekta attiecināmās izmaksas, kas saistītas ar  projekta darbību īstenošanai un projekta rezultātu sasniegšanai atbilstošu apstākļu nodrošināšanu, t.sk. projekta komunikācijas un vizuālās identitātes prasību nodrošināšanas izmaksas. Pārējās projekta izmaksas plāno kā vienu izmaksu pozīciju, piemērojot vienoto likmi 40 procentu apmērā no tiešajām attiecināmajām personāla izmaksām, saskaņā ar Eiropas Parlamenta un Padomes 2021. gada 24. jūnija Regulas (ES)  2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula Nr. 2021/1060), 56. panta 1. punktu.
Šāda pieeja projekta attiecināmo izmaksu struktūras noteikšanai ir pamatota ar to, ka: 
a)projektā tiešās personāla izmaksas veido būtisku projekta izmaksu daļu, jo projekta ietvaros tiks maksāta atlīdzība gan projekta vadības personālam gan projekta īstenošanā iesaistītajam zinātnes universitāšu akadēmiskajam un pētniecības personālam, t.sk. tenūras profesoriem, kā arī citam projekta īstenošanas personālam;
b) līdztekus tiešajām attiecināmajam personāla izmaksām tiek paredzētas ļoti dažādas izmaksu pozīcijas (komandējumi, mācību izmaksas, semināru izmaksas, datu bāzu, zinātniskās un akadēmiskās literatūras, mācību aprīkojuma u.c.), kuru apjoms un nepieciešamība var tikt precizēta projekta īstenošanas gaitā, ņemot vērā gan studiju programmas izstrādes un īstenošanas procesu gan arī mācību piedāvājuma publisko iestāžu, organizāciju un saimnieciskās darbības veicēju nodarbināto mācību organizēšanai un īstenošanai un kuras būtu nosakāmas kā tiešās faktiskās izmaksas, kas ir pakļautas sadarbības iestādes pārbaužu procedūrām, attiecīgi radot būtisku  administratīvo slogu gan finansējuma saņēmējam gan sadarbības partnerim gan sadarbības iestādei; 
c) investīcijām ir noteikts arī mērķis stiprināt vadošo zinātnes universitāšu akadēmisko un pētniecības kapacitāti, kas ir novērtējama ilgtermiņā piesaistītajās cilvēkresursu vienībās, attiecīgi pieeja, ka citu projekta attiecināmo izmaksu apjoms ir tieši atkarīgs no projekta cilvēkresursu kapacitātes ir būtisks stimuls finansējuma saņēmējam un sadarbības partnerim virzīties uz šī mērķa sasniegšanu. 

Projekta tiešās attiecināmās personāla izmaksas ietver šādas izmaksu pozīcijas:
1) finansējuma saņēmēja projekta vadības personāla atlīdzības izmaksas (izņemot virsstundas) projekta atbalstāmo darbību īstenošanai, paredzot projekta vadības personāla izmaksu ierobežojumu līdz 84 787 euro kalendāra gadā no projekta ERAF finansējuma;
2) finansējuma saņēmēja un sadarbības partnera projekta īstenošanas personāla izmaksas (izņemot virsstundas), paredzot, ka gadījumos, kad personāla iesaiste projektā ir nodrošināta saskaņā ar daļlaika attiecināmības principu, finansējuma saņēmēja un sadarbības partnera projekta īstenošanas personāla izmaksās tiek iekļautas:
a) personālam ar noslodzi vismaz 30 procentu apmērā,  atlīdzības izmaksas un normatīvajos aktos noteiktās piemaksas un sociālo garantiju izmaksas;
b) finansējuma saņēmēja un sadarbības partnera projekta īstenošanas personālam ar noslodzi līdz 30 procentiem, atlīdzības izmaksās tiek iekļauta tikai darbinieka alga bez normatīvajos aktos noteiktajām piemaksām un sociālo garantiju izmaksām.
Atlīdzības apmērs projekta īstenošanas personālam, t.sk. projektā iesaistītajiem tenūras profesoriem tiek noteikts atbilstoši finansējuma saņēmēja vai sadarbības partnera zinātnes universitātes atlīdzības politikā noteiktajiem principiem un aprēķināts finansēšanai no projekta līdzekļiem proporcionāli iesaistes apjomam projektā. 

Nosacījumi 1.1.2.1. pasākuma projekta īstenošanai
Nodrošinot investīciju rezultāta rādītāju sasniegšanu, finansējuma saņēmējam un sadarbības partnerim noteikumos ir noteikts pienākums iegūt un uzkrāt Kohēzijas politikas vadības sistēmā informāciju par saimnieciskās darbības veicēju, kurā nodarbināts mācībās iesaistītais darbinieks (nosaukums, reģistrācijas numurs, komersanta pārstāvētā nozare saskaņā ar NACE 2.1 red., komersanta statuss), datus par mācībās iesaistīto publisko institūciju, organizāciju un saimnieciskās darbības veicēju darbinieku skaitu dalījumā pēc dzimuma un vecuma (vārds, uzvārds, personas kods, mācību nosaukums, mācību sākuma un beigu datums, darbinieka amats) un un apgūto prasmju veida, lai nodrošinātu šo noteikumu 7.1.1. apakšpunktā noteiktā pasākuma rezultāta rādītāja sasniegšanu atbilstoši pasākumam noteiktajam rezultāta rādītājam noteiktājām apakškategorijām (RCR98a - tehniskas prasmes, RCR98b – vadības prasmes, RCR98c – uzņēmējdarbības,  RCR98e – citas prasmes) un datus par šo noteikumu 7.2.apakšpunktā un 8.punktā minētajiem rādītājiem, kurus iesniedz arī atbildīgajā iestādē pēc tās pieprasījuma.
Finansējuma saņēmējam un sadarbības partnerim ir pienākums iegūt un uzkrāt mācībās iesaistīto publisko iestāžu, organizāciju un saimnieciskās darbības veicēju nodarbināto sniegto novērtējumu apkopojumu par mācībās iegūto prasmju un zināšanu ietekmi, lai pilnveidotu un, ja nepieciešams, individualizētu attiecīgo mācību piedāvājumu.
Noteikumu projektā ir paredzēts, ka 1.1.2.1.pasākuma ietvaros pievienotās vērtības nodoklis uzskatāms par attiecināmām izmaksām saskaņā ar regulas 2021/1060), 64. panta 1.punkta "c" apakšpunktā ietvertajiem nosacījumiem. Ņemot vērā, ka 1.1.2.1.pasākuma projekta kopējās izmaksas pārsniegs 5 000 000 euro (ieskaitot pievienotās vērtības nodokli), šajā gadījumā ir attiecināms regulas 2021/1060 64.panta 1. punkta "c" apakšpunkta "ii" punkts, kas nosaka, ka darbībām (t.i. projektiem), kuru izmaksas ir vismaz 5 000 000 euro, pievienotās vērtības nodokļa izmaksas ir attiecināmas gadījumos, kad tas nav atgūstams atbilstoši normatīvajiem aktiem nodokļu politikas jomā.
Noteikumos ir arī paredzēts, ka finansējuma saņēmējam un sadarbības partnerim izmaksas ir attiecināmas no noteikumu spēkā stāšanās dienas, lai savlaicīgi uzsāktu īstenot darbības, kas saistītas ar specializētās maģistra studiju programmas izstrādi un akadēmiskā personāla kompetenču paaugstināšanu. Izmaksas par to pasākuma MK noteikumos noteikto atbalstāmo darbību īstenošanu, kas tiek uzsāktas un veiktas līdz projekta iesnieguma apstiprināšanai, finansējuma saņēmējs un sadarbības partneris veic no saviem līdzekļiem, un lai nodrošinātu to attiecināšanu no projekta finansējuma, iekļauj tās projekta iesniegumā. Gadījumā, ja izmaksas netiek attiecinātas no projekta finansējuma, tās ir uzskatāmas par attiecīgās zinātnes universitātes izdevumiem un netiek kompensētas. 
Tenūras profesoru piesaiste abās zinātnes universitātēs ir jāuzsāk pirmajā ceturksnī pēc vienošanas par projekta īstenošanu noslēgšanas, lai sasniegtu projekta mērķus un sekmētu ES fondu pasākumu ieviešanas n+3 principa izpildi. 
Projekta darbību īstenošanai finansējuma saņēmējam un projekta sadarbības partnerim ir jānodrošina atsevišķa ar saimniecisko darbību nesaistīto darījumu ieņēmumu un izdevumu grāmatvedības uzskaite, kā arī minēto darījumu finanšu plūsmu nodalīšana atbilstoši normatīvajiem aktiem par gada pārskata sagatavošanas kārtību.
Noteikumos ir noteikti arī avansa piešķiršanas nosacījumus un avansa apmērs projekta atbalstāmo darbību īstenošanai. Maksimālais avansa apmērs nepārsniedz 30 procentus no projektam piešķirtā kopējā finansējuma. Vienlaikus finansējuma saņēmēja un sadarbības partnera avansa maksājuma un starpposmu maksājumu summa var būt 100 procenti no projektam piešķirtā kopējā finansējuma saskaņā ar Ministru kabineta 2023. gada 25.aprīļa noteikumu Nr. 205 "Valsts budžeta līdzekļu plānošanas kārtība Eiropas Savienības fondu projektu īstenošanai un maksājumu veikšanai 2021.– 2027. gada plānošanas periodā" 17. punktā ietverto regulējumu. Šāds regulējums nodrošinās nepārtrauktu finanšu plūsmu projekta īstenošanas laikā, ņemot vērā ka finansējuma saņēmējs un sadarbības partneris ir no valsts budžeta daļēji finansētas atvasinātas publiskas personas saskaņā ar Augstskolu likuma 7. pantu un 78. pantu. Tās īsteno projektu tām deleģēto valsts pārvaldes uzdevumu ietvaros. Abu institūciju darbības tiesiskais pamats ir Augstskolu likums, Zinātniskās darbības likums, augstskolu satversmes un citi normatīvie akti. Augstskolu likumā ir noteikti augstskolu uzdevumi, kas tai skaitā paredz, zinātnes universitātei ir mērķis nodrošināt un pastāvīgi attīstīt starptautiski konkurētspējīgus studiju procesus, atbalstot izglītības procesā iesaistīto personu izaugsmi par uzņēmīgiem, radošiem, atbildīgiem un konkurētspējīgiem sabiedrības locekļiem, kā arī nodrošināt mūžizglītības procesus. Zinātnes universitāšu pamatdarbības virzieni ir noteikti katras augstskolas satversmē. 
Lai nodrošinātu normatīvo aktu prasībām atbilstošu publisko iepirkumu veikšanu, finansējuma saņēmējam un projekta sadarbības partnerim ir pienākums izstrādāt iekšējās kontroles sistēmu (iekšējo kārtību), ietverot tajā informāciju par interešu konflikta, krāpšanas, korupcijas risku un dubultā finansējuma novēršanas mehānismiem.
Finansējuma saņēmēja un projekta sadarbības partnera iestādē izveidojamā kontroles sistēma aptver Eiropas Parlamenta un Padomes 2024. gada 23. septembra Regulas (ES, Euratom) Nr. 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija) un Eiropas Parlamenta un Padomes Direktīvas 2014/24/ES (2014. gada 26. februāris) par publisko iepirkumu un ar ko atceļ Direktīvu 2004/18/EK), likuma "Par interešu konflikta novēršanu valsts amatpersonu darbībā", Komisijas paziņojuma Nr. C/2021/2119 Norādījumi par izvairīšanos no interešu konfliktiem un to pārvaldību saskaņā ar Finanšu regulu 2021/C 121/01 un Ministru kabineta 2017. gada 17. oktobra noteikumu Nr. 630 "Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā" prasības:
- preventīvus pasākumus un konstatēšanas pasākumus interešu konflikta riska kontrolei, t. sk. paziņošanas procedūru, labošanas pasākumus;
- pasākumus aizliegtās vienošanās riska kontrolei.
Projekta komunikācijas un vizuālās identitātes prasību nodrošināšanas pasākumus finansējuma saņēmējs un sadarbības partneris nodrošina saskaņā ar regulas 2021/1060 47. un 50. pantu un normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, kā arī Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijām, kas detalizēti  skaidro finansējuma saņēmējam komunikācijas un vizuālās identitātes prasību ievērošanu.
Projekta ietvaros atbalstīto tenūras profesoru darbība abās zinātnes universitātēs ir jānodrošina visā projekta dzīves ciklā, kas tiek noteikts atbilstoši projektam veiktajai izmaksu un ieguvumu analīzei. Valsts izglītības sistēmas ietvaros finansējums profesūras tenūras nodrošināšanai zinātnes universitātēs tiek piešķirts no valsts budžeta līdzekļiem saskaņā ar Ministru kabineta 2006.gada 12.decembra noteikumos 994 "Kārtība, kādā augstskolas un koledžas tiek finansētas no valsts budžeta līdzekļiem" ietvertajiem pamatprincipiem. 
Ņemot vērā, ka profesūras tenūras attīstība Latvijas zinātnes universitātēs ir būtisks akadēmiskās un pētnieciskās izcilības veidošanas elements, noteikumu projektam pievienotajā Ministru kabineta sēdes protokollēmuma projektā ir noteikts uzdevums Izglītības un zinātnes ministrijai sadarbībā ar Latvijas Universitāti un Rīgas Tehnisko universitāti sagatavot un līdz 2027.gada 31.jūlijam normatīvajos aktos noteiktajā kārtībā iesniegt Ministru kabinetā priekšlikumus par projektā īstenoto darbību ilgtspējas nodrošināšanu, tai skaitā profesūras tenūras sistēmas tālāko attīstību zinātnes universitātēs, nepieciešamajiem resursiem un finansējuma avotiem tās darbināšanai.
Ņemot vērā, ka projekta rezultātiem ir būtiska ietekme uz nozares politikas attīstību un īstenošanu, kā arī ievērojot pasākuma mērķa sasniegšanai noteiktos nacionālos rādītājus, 1.1.2.1. pasākuma projekta uzraudzībai Izglītības un zinātnes ministrija kā atbildīgā iestāde pēc nepieciešamības, bet ne retāk kā reizi divos mēnešos, organizē atbildīgās iestādes un finansējuma saņēmēja starpinstitūciju sanāksmes par projekta ieviešanas progresu un citiem ar projekta īstenošanu un uzraudzību saistītiem jautājumiem. Atbildīgās iestādes uzraudzības pieeja, kas tiek īstenota visos Izglītības un zinātnes ministrijas pasākumos 2021.-2027.gada plānošanas periodā, nodrošina operatīvu informācijas apmaiņu un identificēto projekta īstenošanas izaicinājumu risināšanu, jo īpaši projekta īstenošanas sākumposmā. 
Noteikumos ir paredzēts, ka projekta īstenošanas gaitā radušos izmaksu sadārdzinājumu finansējuma saņēmējs un sadarbības partneris sedz no saviem līdzekļiem tam pieejamā finansējuma ietvaros.
Noteikumu 17.punkta nosacījumi ir piemērojami, ievērojot, ka Ministru kabineta  2023.gada 13.jūlija noteikumu Nr.408 "Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā" 5.2. apakšpunkts nosaka, ka finansējuma saņēmējs, īstenojot projektu sadarbībā ar sadarbības partneri nedeleģē sadarbības partnerim atbildību par Eiropas Savienības fondu 2021.—2027. gada plānošanas perioda vadības likuma 18. panta pirmajā daļā noteiktajiem finansējuma saņēmēja pienākumiem, kā arī maksājumu pieprasījumu iesniegšanu sadarbības iestādē.  

Novērtējums par komercdarbības atbalstu pasākumā un ar saimnieciskās darbības īstenošanu saistītie nosacījumi
1.1.2.1.pasākuma ietvaros plānotā atbalsta saņēmēji komercdarbības atbalsta kontroles kontekstā ir augstākās izglītības iestādes un labuma guvēji ir indivīdi, kuri vai nu tiks uzņemti pasākuma ietvaros izveidotajā un īstenotajā maģistra studiju programmā vai apgūs atsevišķus studiju kursus, studiju moduļus vai profesionālās pilnveides programmas. Atbilstoši pasākumā plānotajai pieejai maģistra programmā studējošajiem nav paredzēts līdzmaksājums par studiju programmas apguvi, savukārt no publisko iestāžu, organizāciju un saimnieciskās darbības veicēju nodarbinātajiem augstskolas var iekasēt līdzmaksājumu par mācībām atsevišķos studiju kursos, studiju moduļos vai profesionālās pilnveides programmās un šo līdzmaksājumu izmantot ar mācību procesu saistītu izdevumu segšanai. Atbildīgs par līdzmaksājuma veikšanu, ja tāds mācību pasākumiem tiek noteikts, ir pats mācību dalībnieks, paredzot, ka mācību līgums tiek slēgts ar konkrētu peronu, kas apmeklē mācības. Vienlaikus, iespēja, ka šo līdzmaksājumu darbiniekam sedz viņa darba vieta, netiek izslēgta. 
Noteikumos ir paredzēts, ka pasākuma ietvaros gan finansējuma saņēmējs gan sadarbības partneris īsteno ar saimniecisku darbību nesaistītu projektu, paredzot arī attiecīgus nosacījumus, kas ir jāievēro, lai šo prasību izpildītu. 
Noteikumu 4.punkts nosaka mērķa grupas, kurām ir domāts šis pasākums un to skaitā ietilpst gan pašas augstākās izglītības un zinātnes institūcijas, gan šo institūciju akadēmiskais personāls, gan augstskolās studējošie (t.i. tie, kuriem būs iespēja tikt uzņemtiem jaunveidotajā maģistra studiju programmā),  gan arī publisko iestāžu, organizāciju un saimnieciskās darbības veicēju nodarbinātie (t.i. nodarbinātas personas,  kurām tiks veidots attiecīgais profesionālās pilnveides un kompetenču attīstības mācību piedāvājums atsevišķu studiju kursu, studiju moduļu un profesionālās pilnveides programmu veidā). 
1.1.2.1.pasākuma ietvaros paredzēts īstenot ar saimniecisko darbību nesaistītu projektu, ņemot vērā, ka tā mērķis ir stiprināt kiberdrošības zināšanu kapacitāti valsts izglītības sistēmas ietvaros, akadēmisko un pētniecības izcilību Latvijā, lai  veicinātu augsta līmeņa digitālo prasmju īpatsvara pieaugumu valsts drošības stiprināšanai, pētniecības attīstībai un uzņēmējdarbības veicināšanai kiberdrošības jomā un projekta mērķis, atbalstāmās darbības ir atbilstoši Eiropas Komisijas paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu" 31.punktā minētajām pazīmēm, kuru esamība liecina par tādām darbībām, kas neietilpst valsts atbalsta noteikumu darbības jomā. Noteikumos ir paredzēti arī kritēriji, kurus sadarbības iestāde var izmantot, lai gadījumā, ja projekta iesnieguma vērtēšanas laikā tiek konstatēts, ka projekta iesniegumā plānotās darbības neatbilst šo noteikumu ar saimniecisku darbību nesaistīta projekta kritērijiem novērtētu vai finansējuma saņēmējs un sadarbības partneris īsteno projektu, kas nav kvalificējams kā komercdarbības atbalsts un tam nav ietekmes uz konkurenci un tirdzniecību Eiropas Savienības iekšējā tirgū. 
Vienlaikus, lai 1.1.2.1.pasākuma ietvaros izstrādāto mācību piedāvājumu publisko iestāžu, organizāciju un uzņēmumu nodarbinātajiem īstenotu ar citiem pieaugušo izglītības pakalpojumiem salīdzināmā veidā, finansējuma saņēmējs un sadarbības partneris var noteikt līdzmaksājumu šo mācību īstenošanai, nodrošinot, ka ieņēmumi no maksas par studiju kursu, studiju moduļu un profesionālās pilnveides programmu īstenošanu publisko iestāžu, organizāciju un uzņēmumu nodarbinātajiem nepārsniedz 50 procentus no kopējiem izdevumiem šo studiju kursu, studiju moduļu un profesionālās pilnveides programmu sagatavošanai un īstenošanai.

Sinerģija, papildinātība un demarkācija ar citiem pasākumiem 
Atbilstoši Eiropas Savienības kohēzijas politikas programmai 2021.–2027. gadam 1.1.2.specifiskā atbalsta mērķa ERAF investīcijām un indikatīvi plānotajam ES fonda finansējumam 12 502 007 euro piemērots 1.intervences kods “Investīcijas tādu mikrouzņēmumu pamatlīdzekļos, tostarp pētniecības infrastruktūrā, kas ir tieši saistīti ar pētniecības un inovācijas darbībām”, 3.intervences kods “Investīcijas tādu lielo uzņēmumu pamatlīdzekļos, tostarp pētniecības infrastruktūrā, kas ir tieši saistīti ar pētniecības un inovācijas darbībām”, 9.intervences kods “Mikrouzņēmumu pētniecības un inovācijas darbības, tostarp tīklošana (rūpnieciskā pētniecība, eksperimentālā izstrāde, priekšizpēte)”, 23.intervences kods “Prasmju attīstīšana pārdomātai specializācijai, rūpniecības pārkārtošanai, uzņēmējdarbībai un uzņēmumu spējai pielāgoties pārmaiņām” un 33.intervences kods “IKT: ļoti augstas veiktspējas platjoslas tīkls (daudzdzīvokļu ēkās – piekļuve/vietējā abonentlīnija, kas veiktspējas ziņā ir ekvivalenta optiskās šķiedras kabelim, kurš ierīkots līdz sadales punktam apkalpojamajā vietā)”.
1.1.2.1. pasākuma projektam ir papildinātība ar šādiem Eiropas Savienības kohēzijas politikas programmas 2021.–2027. gadam pasākumiem un ir nodrošināma demarkācija projekta īstenošanas laikā:
1) 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.8. pasākumu "Doktorantūras granti";
2) 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.8. pasākuma "Augstskolu studiju vides modernizācija";
3) 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.2. pasākuma "RIS3 pētniecības un inovācijas centri";
4) Latvijas Atveseļošanas un noturības mehānisma plāna 5.2. reformu un investīciju virziena "Augstskolu pārvaldības modeļa maiņas nodrošināšana" 5.2.1.r. reformas "Augstākās izglītības un zinātnes izcilības un pārvaldības reforma" 5.2.1.1.i. investīcijas "Pētniecības, attīstības un konsolidācijas granti" otrās kārtas "Konsolidācijas un pārvaldības izmaiņu ieviešanas granti". 

1.1.2.1.pasākuma projektam ir skaidra demarkācija ar Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.3. reformu un investīciju virziena "Digitālās prasmes" 2.3.1.2.i. investīcijas "Uzņēmumu digitālo prasmju attīstība", ņemot vērā plānoto 1.1.2.1.pasākuma īstenošanas laika grafiku, 1.1.2.1.pasākuma ietvaros īstenoto mācību publisko iestāžu, organizāciju un saimnieciskās darbības veicēju nodarbinātajiem uzsākšana ir plānota sākot ar 2026.gada trešo ceturksni, kad 2.3.1.2.i projektu ietvaros īstenotās mācības komersantu nodarbinātajiem digitālo pamatprasmju apguvei jau būs noslēgušās. 
Eiropas Savienības kohēzijas politikas programmas 2021.–2027. gadam 4.2. prioritārā virziena "Izglītība, prasmes un mūžizglītība" 4.2.4. specifiskā atbalsta mērķa "Veicināt mūžizglītību, jo īpaši piedāvājot elastīgas prasmju pilnveides un pārkvalifikācijas iespējas visiem, ņemot vērā uzņēmējdarbības un digitālās prasmes, labāk prognozējot pārmaiņas un vajadzību pēc jaunām prasmēm, pamatojoties uz darba tirgus vajadzībām, atvieglojot karjeras maiņu un sekmējot profesionālo mobilitāti" 4.2.4.1. pasākuma "Atbalsts nozaru vajadzībās balstītai pieaugušo izglītībai" 1.kārtai un 1.1.2.1.pasākuma projektam ir skaidra demarkācija, ņemot vērā, ka ESF+ 4.2.4.1.pasākuma 1.kārtā tiek sniegts komercdarbības atbalsts uzņēmumiem (gala labuma guvējiem) savu darbinieku kvalifikācijas ieguvei, pārkvalificēšanai vai prasmju ieguvei vai pilnveidošanai, lai sekmētu darba spēka produktivitātes paaugstināšanu, savukārt 1.1.2.1.pasākuma ietvaros gala labuma guvēji ir indivīdi, kuri valsts izglītības sistēmas ietvaros studēs maģistra studiju programmā ar specializāciju kiberdrošības un mākslīgā intelekta tehnoloģiju izmantošanā, vai kuri apgūs atsevišķus studiju kursus, studiju moduļus un profesionālās pilnveides izglītības programmas augsta līmeņa kiberdrošības un mākslīgā intelekta tehnoloģiju prasmju jomā.

[1] https://ieej.lv/NXKh4
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
-
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
nodarbinātās personas
Ietekmes apraksts
Nodarbinātās personas, kurām, nepārtraucot darba tiesiskās attiecības, būs iespējas piedalīties mācībās, lai apgūtu specializētas zināšanas kiberdrošības jomā un sekmētu drošas darbības vides un inovāciju ieviešanu savos uzņēmumos, iestādēs un organizācijās. 
Juridiskās personas
visi uzņēmumi
Uzņēmumi, citas organizācijas, kuras nodarbina speciālizētus kiberdrošības speciālistus
Ietekmes apraksts
Augstskolas projekta ietvaros izveidos maģistra studiju programmu, kurā varēs apgūt speciālizētas zināšanas kiberdrošības un mākslīgā intelekta tehnoloģiju jomā, kas ir nepieciešamas valsts institūcijām, organizācijām un uzņēmumiem, kuri ir būtisko pakalpojumu sniedzēji, svarīgo pakalpojumu sniedzēji un informācijas un komunikāciju tehnoloģiju kritiskās infrastruktūras īpašnieki un tiesiskie valdītāji. Atsevišķu mācību kursu un moduļu veidā šīs zināšanas tiks piedāvāts apgūt arī jau pašlaik šajā jomā nodarbinātajiem.
Nozare
Informācijas un komunikācijas pakalpojumi
Nozaru ietekmes apraksts
Kiberdrošības zināšanu paaugstināšanās informācijas un komunikāciju pakalpojumu nozarē uzlabos pakalpojumu kvalitāti un drošību, attīstīs jaunas zināšanas un sekmēs akadēmisko un zinātnisko rezultātu pārnesi uz industriju. 
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Jā
Ietekmes apraksts
Investīcijas augstākajā izglītībā un pētniecībā sekmē nozaru konkurētspējai nepieciešamu zināšanu un inovāciju piedāvājuma veidošanos Latvijā, uzlabo informācijas un komunikāciju tehnoloģiju nozares attīstību un spēju konkurēt reģionālā un globālā līmenī. 
2.2.3. uz uzņēmējdarbības vidi:
Nē
2.2.4. uz mazajiem un vidējiem uzņēmējiem:
Jā
Ietekmes apraksts
Mazajiem un vidējiem uzņēmējiem ir paredzēts nodrošināt specializētu zināšanu apguvi kiberdrošības jomā.
2.2.5. uz konkurenci:
Nē
2.2.6. uz nodarbinātību:
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2025
	Turpmākie trīs gadi (euro)

	
	
	2026
	2027
	2028

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	556 933
	0
	1 717 210
	0
	1 717 209
	1 717 209

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	556 933
	0
	1 717 210
	0
	1 717 209
	1 717 209

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	655 216
	0
	2 020 246
	0
	2 020 246
	2 020 246

	2.1. valsts pamatbudžets
	0
	655 216
	0
	2 020 246
	0
	2 020 246
	2 020 246

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	-98 283
	0
	-303 036
	0
	-303 037
	-303 037

	3.1. valsts pamatbudžets
	0
	-98 283
	0
	-303 036
	0
	-303 037
	-303 037

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	-98 283
	
	-303 036
	
	-303 037
	-303 037

	5.1. valsts pamatbudžets
	
	-98 283
	
	-303 036
	
	-303 037
	-303 037

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	1.1.2.1.pasākuma pirmajai kārtai plānotais kopējais finansējums ir 8 736 200 euro, tai skaitā ERAF finansējums – 7 425 770 euro  un valsts budžeta līdzfinansējums – 1 310 430 euro.
Maksimālais attiecināmais ERAF finansējuma apmērs nepārsniedz 85 % no projekta kopējā attiecināmā finansējuma.
Budžeta ieņēmumi ir finansējuma ERAF daļa 85 procentu apmērā no projekta attiecināmām izmaksām. Budžeta izdevumi ir kopējie projekta ieviešanai nepieciešamie publiskā finansējuma (ERAF un valsts budžeta) līdzekļi 100 procentu apmērā no projekta attiecināmām izmaksām. Projektu plānots indikatīvi ieviest no 2025. gada līdz 2029. gada beigām paredzot valsts budžetā finansējumu projekta īstenošanai, attiecīgi projekta noslēguma maksājums no ERAF finansējuma tiek veikts 2030.gadā un attiecināts uz budžeta ieņēmumiem.

	6.1. detalizēts ieņēmumu aprēķins
	Budžeta ieņēmumus veido 1.1.2.1.pasākumam plānotais ERAF finansējuma apmērs 7 425 770 euro  apmērā, indikatīvā sadalījumā pa projekta īstenošanas gadiem:
2025.gadā  556 933 euro
2026.gadā 1 717 210 euro;
2027.gadā 1 717 209 euro;
2028.gadā 1 717 209 euro;
2029.gadā  1 717 209​​​ euro;

	6.2. detalizēts izdevumu aprēķins
	Budžeta izdevumus veido 1.1.2.1.pasākuma pirmās kārtas projekta īstenošanai plānotais attiecināmais finansējums ir 8 736 200 euro apmērā, indikatīvā sadalījumā pa projekta īstenošanas gadiem:
2025.gadā 655 216 euro, tai skaitā ERAF finansējums 556 933 euro un VB finansējums 98 283 euro;
2026.gadā 2 020 246 euro, tai skaitā ERAF finansējums 1 717 209 euro un VB finansējums 303 037 euro;
2027.gadā 2 020 246 euro, tai skaitā ERAF finansējums 1 717 209 euro un VB finansējums 303 037 euro;
2028.gadā 2 020 246 euro, tai skaitā ERAF finansējums 1 717 209 euro un VB finansējums 303 037 euro;
2029.gadā 2 020 246 euro, tai skaitā ERAF finansējums 1 717 209​​​ euro un VB finansējums 303 037 euro;

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Nepieciešamais finansējums pasākuma īstenošanai tiks piesaistīts normatīvajos aktos noteiktajā kārtībā no budžeta resora “74. Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32021R1060
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2021. gada 24. jūnija Regula (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai
Apraksts
-
ES tiesību akta CELEX numurs
32024R2509
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2024. gada 23. septembra Regula (ES, Euratom) Nr. 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija)
Apraksts
-
5.2. Citas starptautiskās saistības
Vai ir attiecināms?
-
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2021. gada 24. jūnija Regula (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas Nr. 2021/1060 47. un 50. pants
	Noteikumu projekta 39. punkts
	Pārņemtas pilnībā
	Neparedz stingrākas prasības

	Regulas Nr. 2021/1060 64. panta 1. punkta "c" apakšpunkts
	Noteikumu projekta 32. punkts
	Pārņemtas pilnībā
	Neparedz stingrākas prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2024. gada 23. septembra Regula (ES, Euratom) Nr. 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija)

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas Nr. 2024/2509 61.pants
	Noteikumu projekta 47.punkts
	Pārņemtas pilnībā
	Neparedz stingrākas prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Ņemot vērā pasākuma mērķi un plānotos rezultātus, Izglītības un zinātnes ministrijas izstrādātajam noteikumu projektam tiesību aktu portālā TAP tika nodrošināta sabiedriskā apspriešana laika periodā 08.04.-24.04.2025.  
https://vktap.mk.gov.lv/legal_acts/headers/baee894f-a7b1-4e84-836a-ba68cdad34ed/public_participations 
Sabiedriskās apspriešanas ietvaros nav tikuši saņemti priekšlikumi un viedokļi. 
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Izglītības un zinātnes ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Jā
	Iesaistītās institūcijas veiks savu darbību tām noteikto funkciju ietvaros


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Jā
Apraksts
NAP2027 nosakot uzdevumu Nr.143 “Zinātnes izcilības stiprināšana sabiedrības izaicinājumu risināšanai, attīstot un koplietojot nacionālas nozīmes pētniecības infrastruktūru un stratēģiski iesaistoties, tai skaitā iesaistot diasporas zinātniekus, (līdzfinansēšana, pārfinansēšana, papildinošās darbības) Eiropas un pasaules pētniecības un inovāciju iniciatīvās un pasākumos, kas stiprina P&A sistēmas konkurētspēju un starptautisko atvērtību” iezīmē nepieciešamību risināt aktuālus sabiedrības izaicinājumus kā piemēram, kiberdrošības spēju uzlabošanu un investēt publisko zināšanu un pētniecības attīstībā.
NAP2027 nosakot uzdevumu Nr.148, kas paredz stiprināt augstākās izglītības kvalitāti un uzdevumu Nr. 157 – "Modernas un efektīvas augstskolu pārvaldības īstenošanu, stratēģisku lēmumu pieņemšanā vairāk iesaistot uzņēmēju organizācijas, stiprinot specializāciju un izcilību, īstenojot studiju digitalizāciju, nodrošinot izglītības kvalitātes monitoringa sistēmas ieviešanu, studentcentrētas izglītības prasmju izveide un pilnveidošana augstskolu mācībspēkiem, īpaši STEM/STEAM nozarēs" iezīmē nepieciešamību stiprināt augstākās izglītības iestādes investēt gan akadēmiskās izcilības attīstībā gan sabiedrības prasmju attīstībā kopumā.
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Jā
Apraksts
Pasākuma īstenošanai ir paredzama netieša pozitīva ietekme uz iedzīvotāju sociālo situāciju, pieņemot, ka personām, kuras pabeigs projekta ietvaros izveidoto maģistra studiju programmu, būs pieejamas darbavietas ar augstāku atlīdzības līmeni, attiecīgi uzlabosies šo personu ekonomiskā un sociālā situācija. 
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Jā
Apraksts
Pasākuma īstenošanā paredzēts ievērot Labklājības ministrijas un Tieslietu ministrijas “Vadlīnijās horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021-2027)" noteiktos principus. Finansējuma saņēmējs un sadarbības partneris projektā var īstenot vispārīgās un specifiskās darbības, kas novērš diskrimināciju, nodrošinot piekļūstamību un pamattiesību ievērošanu. 
Finansējuma saņēmējs un sadarbības partneris ir aicināti nodrošināt vismaz:

1)  divu vispārīgu darbību īstenošanu jebkurā no nediskriminācijas jomām, piemēram:
- projekta vai finansējuma saņēmēja tīmekļvietnē tiks izveidota sadaļa "Viegli lasīt", kurā tiks iekļauta īsa aprakstoša informācija par projektu un citu lasītājiem nepieciešamu informāciju vieglajā valodā, lai plašākai sabiedrībai nodrošinātu iespēju uzzināt par ES fondu ieguldījumiem (skat. LM metodisko materiālu “Ceļvedis iekļaujošas vides veidošanai valsts un pašvaldību iestādēs (2020) https://www.lm.gov.lv/lv/celvedis-ieklaujosas-vides-veidosanai-valsts-un-pasvaldibu-iestades-2020 ); 
- projekta vai finansējuma saņēmēja tīmekļa vietnē tiks norādīta informācija par projekta darbību īstenošanas vietas piekļūstamību cilvēkiem ar invaliditāti un funkcionāliem traucējumiem, vecākiem ar maziem bērniem un senioriem;
- tiks nodrošināts, ka informācija projekta vai finansējuma saņēmēja tīmekļa vietnē ir piekļūstama cilvēkiem ar funkcionēšanas ierobežojumiem, izmantojot vairākus sensoros (redze, dzirde, tauste) kanālus (skat. VARAM vadlīnijas “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)” (https://pieklustamiba.varam.gov.lv  /, Vadlīnijas piekļūstamības izvērtējumam pieejamas šeit: https://www.varam.gov.lv/lv/wwwvaramgovlv/lv/pieklustamiba).
2) vienas specifiskas darbības īstenošanu jebkurā no nediskriminācijas jomām, piemēram:
- tiks nodrošināta digitālās  informācijas  satura piekļūstamība cilvēkiem ar funkcionēšanas ierobežojumiem, izmantojot vairākus sensoros kanālus (tas ietver to, ka nodrošina alternatīvas iespējas vizuāliem, audio, runas un taustāmiem elementiem),  t.sk., materiāla programmatūra būs savietojama ar ES atzītām individuālām IT palīgierīcem cilvēkiem ar funkcionēšanas ierobežojumiem.
8.1.10. uz dzimumu līdztiesību
Vai projekts skar šo jomu?
Jā
Apraksts
Pasākuma ietvaros nav paredzēta projekta personāla, studējošo vai mācību dalībnieku dalības ierobežošana pēc dzimuma, projektā ir jāuzkrāj dati par horizontālā principa "Vienlīdzība, iekļaušana, nediskriminācija un pamattiesību ievērošana" rādītāju "Sieviešu skaits atbalsta saņēmēju vidū", ņemot vērā, ka šis rādītājs IKT nozarē kopumā tiek monitorēts. 

Finansējuma saņēmējs un sadarbības partneris ir aicināti nodrošināt vismaz:

1)  divu vispārīgu darbību īstenošanu jebkurā no nediskriminācijas jomām, piemēram:
- projektu vadībā un īstenošanā tiks virzīti pasākumi, kas sekmē darba un ģimenes dzīves līdzsvaru, paredzot elastīga un nepilna laika darba iespēju nodrošināšanu vecākiem ar bērniem un personām, kuras aprūpē tuviniekus;
- projekta vadības un īstenošanas procesā personām ar invaliditāti tiks nodrošināta piekļūstamība, tostarp, pielāgota darba vieta un pielāgotas informācijas un komunikācijas tehnoloģijas;
- projekta vadības un īstenošanas personāla atlase tiks nodrošināta bez jebkādas tiešas vai netiešas diskriminācijas, veicina mazāk pārstāvētā dzimuma piesaisti, personu ar invaliditāti piesaisti un nediskriminē  pēc rases, etniskās izcelsmes, dzimuma, vecuma, invaliditātes, reliģiskās, pārliecības,  seksuālās orientācijas vai citiem apstākļiem;
- sievietēm un vīriešiem tiks nodrošināta vienlīdzīga darba samaksa un vienlīdzīgas karjeras izaugsmes iespējas, tostarp nodrošinot dalību apmācībās, semināros, komandējumos.
2)  vienas specifiskas darbības īstenošanu jebkurā no nediskriminācijas jomām, piemēram:
- tiks nodrošināta mērķa grupas sieviešu iesaiste projekta darbībās;
- tiks īstenoti pasākumi, kas veicina līdzsvarotu sieviešu un vīriešu iesaisti zinātnē un pētniecībā, īpaši STEM jomās. Piemēram, veicinot mazāk pārstāvētā dzimuma piesaisti,  īpaši nozarē vai jomā, kurā kāds no dzimumiem ir mazāk pārstāvēts.
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Jā
Apraksts
-
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
Kopumā 1.1.2.1.  pasākumam ir netieša ietekme uz horizontālā principa “Vienlīdzība, iekļaušana, nediskriminācija un pamattiesību ievērošana” īstenošanu, atsevišķa projektu iesniegumu vērtēšanas kritērija noteikšana nav paredzēta. 

